Foto’s: Van St. James se kleurryke hokkies in brand vernietigFoto: Verskaf Drie van die ikoniese kleurryke aantrekhokkies op St. James-strand in die Kaapse Skiereiland is Saterdag in die vroeë oggendure in ŉ brand vernietig. Wayne Dyason, woordvoerder vir Kaapstad se wetstoepassingsafdeling, het gesê die brand is omstreeks 01:00 deur wetstoepassingsbeamptes opgemerk. Brandbestryders het die brand geblus. Foto: Suné van Heerden “Drie van die hokkies is heeltemal vernietig terwyl twee gedeeltelik beskadig is.” Volgens Dyason is die oorsaak van die brand nog nie bekend nie. Dié aantrekhokkies is wêreldbekend. Derduisende toeriste probeer jaarliks hier die perfekte foto vasvang voor die kleurryke hokkies op die strand en met die berge in die agtergrond.